
转讜住驻讜转



砖驻专讞讛 讘讛 爪专注转. 讘讬专讜砖诇诪讬 诪驻专砖 讚讬诇驻讬谞谉 谞讙讝专 讚讻转讬讘 讙讘讬 讜砖转讬 诪谞讙讝专 讚讻转讬讘 讙讘讬 注讜讝讬讛 讻砖谞爪讟专注 讚讻转讬讘 讘讬讛 谞讙讝专 诪讘讬转 讛' (讚讛''讘 讻讜): 讝讬诇 诇讙讘讬 注诪讜谉 讜诪讜讗讘 讚讬转讘讬 讘讚讜讻转讬讬讛讜 讻讞诪专讗. 讜拽砖讛 讚讛讗 驻专拽 转驻诇转 讛砖讞专 (讘专讻讜转 讚祝 讻讞.) 驻专讬讱 讜讻讬 注诪讜谉 讘诪拽讜诪讜 讬讜砖讘 讜讛诇讗 讘讗 住谞讞专讬讘 讜讘诇讘诇讜 诇讻讱 驻专''转 讚讙专住讬谞谉 讛讻讗 诪讜讗讘 诇讞讜讚 讚拽专讗 谞诪讬 诇讗 讛讝讻讬专 讗诇讗 诪讜讗讘 讚讻转讬讘 砖讗谞谉 诪讜讗讘 讜讘讘专讻讜转 谞诪讬 诇讗 讙专住讬谞谉 讗诇讗 注诪讜谉 讜诪讝讛 讛讟注诐 讛转讬专讜 诇讬讛讜讚讛 讙专 讛注诪讜谞讬 诇讘讗 讘拽讛诇 讗讘诇 诪砖诪注 讚讙专讬 讗讬谞讱 诇讗 专爪讜 诇讛转讬专 诇讘讗 讘拽讛诇 诇驻讬 砖诇讗 讘诇讘诇 住谞讞专讬讘 诪爪专讬诐 讜诇讗 讘诇讘诇 诪讜讗讘 讜诪讬讛讜 拽砖讛 讚讘讘专讻讜转 诪砖诪注 讘讗讜转讛 砖讛讘讗转讬 砖住谞讞专讬讘 讘诇讘诇 注诪讜谉 讜讘讬专诪讬讛 讞砖讬讘 诇讛讜 讘讗讜转谉 砖讛讙诇讛 谞讘讜讻讚谞爪专 讜讬''诇 诇驻讬 砖住谞讞专讬讘 讛讬讛 专讗砖讜谉 砖讘诇讘诇 谞拽专讗 讛讻诇 注诇 砖诪讜 讜注诇讬讜 讻转讬讘 讜讗住讬专 讙讘讜诇讜转 注诪讬诐 讜注转讬讚讜转讬讛诐 砖讜住转讬 讗讘诇 讜讚讗讬 注讬拽专 讛讞讜专讘谉 讛讬讛 注''讬 谞讘讜讻讚谞爪专: 诪诪讜讻谉 讬砖 诪讚专砖 砖讛讬讛 讚谞讬讗诇 讜诇驻讬 砖讛讬讛 谞砖讜讬 诇砖专讬转 砖讛讬转讛 讙讚讜诇讛 诪诪谞讜 砖诇讗 讛讬讛 讬讻讜诇 诇讻讜驻讛 诇讚讘专 讻诇砖讜谞讜 讬注抓 诇注砖讜转 讻谉:




专讘讬谞讜 讞谞谞讗诇

讗讬讛讜 讘拽专讬 讜讗讬转转讬' 讘讘讜爪讬谞讬. 驻讬' 砖谞讬讛诐 诇讝谞讜转.



诪讜讻转专 讘谞讬诪讜住讜. [讛讬' 讻注讚讬] 驻讬' 诪爪讜讬讬谉 讘讚转讬 讻诇 讛转讜专讛 讛讬讛 (讘爪讚讬) 砖讛讬讛 讘讞讜专讜 讬讜讚注 讜讝讛讬专 讘诪爪讜转.



讜专讘讛 讘专 专讘 讛讜谞讗 注讚讬祝 诪讬谞讬讛 讘注谞讜转谞讜转 讚讛讗 讗诪专 专讘讗 转诇转 诪讬诇讬 讘注讗讬 诪砖诪讬讗. 讞讻诪转讬讛 讚专讘 讛讜谞讗. 讜注讬转专讬讛 讚专讘 讞住讚讗 讬讛讘讜 诇讬. 注谞讜转谞讜转讬讛 讚专讘讛 讘专 专讘 讛讜谞讗 诇讗 讬讛讘讜 诇讬.





转讜住驻讜转 专讬"讚 (诪讛讚讜专讛 转谞讬谞讗)

讗诪专 专讘 谞讞诪谉 诪专讚讻讬 诪讜讻转专 讘谞讬诪讜住 讘注讚讬 专讘讛 讘专 专讘 讛讜谞讗 讜专讘讘"讞 讗诪专 专讬讘"诇 讗讘讬讜 诪讘谞讬诪讬谉 讜讗诪讜 诪讬讛讜讚讗 讻讱 讻转讜讘 讘诪拽爪转 住驻专讬诐 讜讻讱 谞"诇 诇驻专砖 专讘 谞讞诪谉 讗诪专 诪专讚讻讬 讛讬讛 诪讜讻转专 讘谞讬诪讜住 驻讬专砖 讘砖诪讜 讛讬讛 讘注讚讬 讻诪讜 砖诪转驻讗专 讗讚诐 讘注讚讬讜 讻讱 讛讬讛 诪转驻讗专 讘砖诪讜转讬讜 讚讛讗讬 拽专讗讬 诇讬讛 讬诪讬谞讬 讜讬讛讜讚讬 诪讘谞讬诪讬谉 拽讗 讗转讬 讗诇讗 注诇 砖诐 讙讚讜诇转讜 讛讬讜 拽讜专讬讗谉 诇讬讛讜讚讬 诇砖讜谉 讙讚讜诇讛 讜专讘讛 讘专 专讘 讛讜谞讗 讜专讘讛 讘专 讘专 讞谞讗 讗诪专讬 诪砖诪讬讛 讚专讬讘"诇 讚诇讛专讬 拽专讬 诇讬讛 讬诪讬谞讬 讚讗讘讬讜 讛讬讛 诪讘谞讬诪讬谉 讜讗诪讜专 诪讬讛讜讚讗:





诪讛专砖"讗 - 讞讬讚讜砖讬 讗讙讚讜转

讬讜诐 讛砖讘讬注讬 砖讘转 讛讬讛 讻讜'. 讚诇讗 讛"诇 诇诪讻转讘 讘讬讜诐 讛砖讘讬注讬 讗诇讗 讚讗转讬 诇诪讬诪专 讚讘讬讜诐 讛砖讘转 讛讬讛 砖谞拽专讗 砖讘讬注讬 讚讟讘 诇讬讘讬讛 讘讞诪专讗 诪砖讗"讻 讬砖专讗诇 讚诇讗 讛讬讛 讗讝 讟讘 诇讘诐 讘讞诪专讗 讗诇讗 砖讗讞专 砖讗讜讻诇讬谉 讜砖讜转讬谉 诪转讞讬诇讬谉 讘讚"转 讻讜' 讜注讜讘讚讬 讻讜讻讘讬诐 诪转讞讬诇讬谉 讘讚讘专讬 转讬驻诇讜转 讻讜':


讗"诇 讜讘诇讘讚 砖转讛讗 注专讜诪讛 讻讜' 诪驻讜专砖 讘诪讚专砖 讗讞砖讜专讜砖 砖讛讬讛 讟驻砖 讗诪专 讗讬谉 谞讗讛 讻讗砖转讬 讜诇讗 转讗诪专讜 诪驻谞讬 砖讛讬讗 诇讘讜砖讛 讘讙讚讬 诪诇讻讜转 讜诪拽讜砖讟讛 讗"诇 讗"讻 转讘讗 注专讜诪讛 讻讜' 注"砖 讜拽讗诪专 砖讘诪讚讛 砖讗讚诐 诪讜讚讚 讻讜' 专"诇 讚诇讛讻讬 讗砖诪讜注讬谞谉 讚砖讘转 讛讬讛 讜谞讙讝专 注诇讬讛 砖转讘讗 注专讜诪讛 注"砖 砖讘诪讚讛 讻讜' 砖讛讬转讛 讜砖转讬 讻讜' 诪驻砖讬讟讬谉 注专讜诪讜转 讜注讜砖讛 讘讛谉 诪诇讗讻讛 讘砖讘转 讻讜' 讜讻"讛 讘转专讙讜诐 讜讙讝专 诪诇讻讗 讻讜' 诇讗转讬讗 讜砖转讬 诪诇讻转讗 注专讟讬诇讗讛 讘讙讬谉 讚讛讜转 诪驻诇讞讗 讘讘谞转 讬砖专讗诇 注专讟讬诇讗讬谉 讜诪谞驻爪谉 注诪专 讜讻讬转谉 讘讬讜诪讗 讚砖讘转讗 讻讜' 注"砖 讜讗驻砖专 砖讛讜讚讬注 专砖注讜转讛 砖讛谞讬驻讜抓 诪爪注专 讙讜祝 讛注专讜诪讬诐:


讻砖讜讱 讞诪转 讜讙讜' 讝讻专 讗转 讜砖转讬 讜讗转 讗砖专 注砖转讛 讜讙讜'. 讚诇驻讬 注谞讬谞讜 砖讝讻专 讗讜转讛 讜注爪讘 注诇 讛专讬讙转讛 讘讞诪转讜 诇讗 讛讬讛 诇讛讝讻讬专 讗转 讗砖专 注砖转讛 讗诇讗 注诇 讗砖专 谞讙讝专 注诇讬讛 讛专讬讙讛 注爪讘 讜诇讻讱 讚专砖讜 讗砖专 注砖转讛 讚讛讬讬谞讜 砖砖注讘讚讛 讻讱 讘谞讜转 讬砖专讗诇 讻谉 谞讙讝专 注诇讬讛:


砖驻专讞讛 讘讛 爪专注转 讻讜' 讜注砖讛 诇讛 讝谞讘 讻讜' 注讬讬谉 讘驻专砖"讬 讜转讜住' 注"驻 讛讬专讜砖诇诪讬 讜讻转讘 讘注诇 讛注专讜讱 驻讬' 讻诇 讚讘专 砖讛讜讗 讬转专 砖讗讬谞讜 讻诪讚转 讞讘讬专讜 讻讜' 拽专讜讬 讝谞讘 讻讜' 注"砖 讜诇讗 讬讚注谞讗 诪讬 讛讻专讬讞讜 诇驻专砖 讻讱 讜讗讬诪讗 讚讝谞讘 诪诪砖 注砖讛 诇讛 讻讘讛诪讛 讜讻讛"讙 讗诪专讬谞谉 讘驻专拽 讛专讜讗讛 讘讗讚诐 讛专讗砖讜谉 砖谞讘专讗 讘讝谞讘 砖谞讘专讗转 诪诪谞讜 讞讜讛:


讗诪讗讬 讚诇拽讛 讘讬讛 讻讜诇讬 讛讗讬 讻讜'. 讚讛注谞讬谉 讻驻讜诇 讜讬拽爪讜祝 讜讙讜' 讜讞诪转讜 讘注专讛 讘讜 讜讗驻砖专 砖讚拽讚拽 讻谉 诪诇砖讜谉 讘讜 讚诪砖诪注 砖讞诪转讜 讘注专讛 讘讚讘专 砖转诇讜讬 讘讜 讚讛讬讬谞讜 砖讝诇讝诇讛 讘讚讬讘讜专讛 诇拽专讜转讜 讗讛讜专讬讬专讬 讚讗讘讗 讻讜' 讜讛讛讜讗 讙讘专讗 讗砖转讟讬 讻讜' 讜诇讗 拽专讗讛 讗讜转讜 诪诇讻讗:


讜讬讗诪专 讛诪诇讱 诇讞讻诪讬诐 诪讗谉 讞讻诪讬诐 专讘谞谉 讻讜'. 诪爪讬谞讜 诇砖讜谉 讞讻诪讬诐 讘讗讜"讛 讻诪讜 讜讬拽专讗 驻专注讛 诇讞讻诪讬诐 讜讙讜' 讗讘诇 讬讜讚注讬 注转讬诐 诇讗 诪爪讬谞讜 专拽 讘讞讻诪讬 讬砖专讗诇 讻诪"砖 讜诪讘谞讬 讬砖砖讻专 讬讜讚注讬 讘讬谞讛 诇注转讬诐 讜讙讜' 讜讛诐 诪讻诇诇 住谞讛讚专讬谉 砖讚谞讬谉 讚讬谞讬 谞驻砖讜转 讘讝诪谉 砖讘讬讛诪"拽 拽讬讬诐 讜诇讻讱 讗"诇 讚讬讬谞讜讛 讜诪讚诇讗 诪爪讬谞讜 砖讚谞讜 讘讛 讗诇讗 诪诪讜讻谉 驻住拽 讚讬谞讛 讻讚讻转讬讘 诇讗 注诇 讛诪诇讱 讜讙讜' 砖"诪 讚诇讗 专爪讜 诇讚讜谞讛 诪讟注诐 讚讛讬讻讬 谞讚讬讬谞' 讻讜' 讜讗"诇 讝讬诇 诇讙讘讬 注诪讜谉 讜诪讜讗讘 讚讬转讘讜 讻讜' 讜讗驻砖专 讚讗诇讜 讛砖专讬诐 讚讞砖讬讘 讛讬讛 诪讛谉 诪注诪讜谉 讜诪讜讗讘 讻诪讜 砖讛讬讛 诪诪讜讻谉 讝讛 讛诪谉 诪注诪诇拽:


讛拽专讜讘 讗诇讬讜 讻专砖谞讗 讜讙讜' 讻诇 讛驻住讜拽 注"砖 讛拽专讘谞讜转 讻讜'. 讻驻专砖"讬 讜讛拽专讜讘 诪诇砖讜谉 讛拽专讘转 拽专讘谉 注讻"诇 讜讛讬讬谞讜 诪砖讜诐 讚诇驻讬 驻砖讜讟讜 讛"诇 诇诪讻转讘 讜讛拽专讜讘讬诐 讗诇讬讜 讘诇砖讜谉 专讘讬诐 讜讗诪专 砖诪讛"砖 讗诪专讜 诇驻谞讬 讛拽讘"讛 讻讜' 讜讘转专讙讜诐 讗讬转讗 谞诪讬 讛讱 讚专砖讛 讜讘谞讬 讬砖砖讻专 讚讛讝讻讬专 诇注讬诇 砖诇讗 专爪讜 诇讚讜谞讛 讛诐 讛讬讜 诪转驻诇诇讬诐 讻讱 讜讛讝讻讬专 讘转驻诇讛 讝讜 讻诇诇 讛拽专讘谞讜转 讛讘讗讬诐 诇讻驻专讛 讜讘讗讬讝讛 诪拽讜诐 讜注"讬 诪讬 讻专砖谞讗 注"砖 讻专讬诐 讘谞讬 砖谞讛 砖讛诐 砖谞讬 讛讻专讬诐 讜讻讘砖讬诐 砖谞拽专讘讜 讘转诪讬讚 砖诇 砖讞专讬转 讜砖诇 诪谞讞讛 砖讛讜讗 拽专讘谉 注砖讬专 砖讛讬讛 诇讻诇诇 讬砖专讗诇 讞诇拽 讘讜. 讜讗诪专 砖转专 注"砖 砖谞讬 转讜专讬诐 砖讛讜讗 拽专讘谉 注谞讬 砖讻诇 讗诇讜 谞拽专讘讜 注诇 讗讚诪转诐 砖谞讗' 诪讝讘讞 讗讚诪讛 讜拽讗诪专 注"讬 诪讬 注"讬 讻"讙 砖砖讬诪砖 讘讘讙讚讬 讻讛讜谞讛 砖讘讜 讗' 诪讗讘谞讬诐 讟讜讘讜转 讛谞拽专讗 转专砖讬砖 讜讗诪专 诪专住 讻诇讜诐 诪专住讜 讘讚诐 砖谞注砖讛 注"讬 砖讗专 讻讛谞讬诐 砖讛讬讗 注讘讜讚转 讛讚诐 讛砖讬讬讻讛 诇讝专讬拽讛 讛诪讻驻专转 讜诪专住谞讗 讻诇讜诐 诪专住讜 讘诪谞讞讜转 讻讜' 砖讛讬讗 拽专讘谉 讘讚诇讬 讚诇讜转 诪诪讜讻谉 讻诇讜诐 讛讻讬谞讜 砖诇讞谉 讻讜' 砖讛讬讗 注讘讜讚转 讛转诪讬讚讬谉 讘诇讞诐 讛驻谞讬诐 讜讻注谞讬谉 讝讛 讘转专讙讜诐:


讜讬讗诪专 诪诪讜讻谉 讝讛 讛诪谉 讻讜'. 讬砖 专诪讝 讘诪讝诪讜专 讗讬诇转 讛砖讞专 讚讻转讬讘 讘讬讛 "讛爪讬诇讛 "诪讞专讘 "谞驻砖讬 "诪讬讚 "讻诇讘 讜讙讜' 砖讘讜 专"转 讛诪"谉 诪诪讻"谉 讜诇拽诪谉 诪讬讬转讬 诇讬讛 讗讛讗讬 拽专讗 注"砖 讜讗诪专 砖谞拽专讗 砖诪讜 诪诪讜讻谉 砖诪讜讻谉 诇驻讜专注谞讜转 讻讜' 驻专砖"讬 诇驻讜专注谞讜转 注讜诪讚 诇讛讬讜转 转诇讜讬 注讻"诇 讜注讬"诇 砖诪讜讻谉 诇驻讜专注谞讜转 诇讛讘讬讗 驻讜专注谞讜转 诇讗讞专讬诐 诪转讞诇讛 讘诪注砖讛 讜砖转讬 诇讛讜专讙讛 讜砖讜讘 讗讞"讻 诇讛专讜讙 讜诇讗讘讚 讗转 讻诇 讛讬讛讜讚讬诐 讜讙讜':


讗驻讬诇讜 拽专讞讗 讘讘讬转讬' 驻专讚砖讻讗 讻讜'. 拽专讞讗 砖驻诇 讗谞砖讬诐 谞拽专讗 讘诇砖讜谉 讙谞讗讬 拽专讞讗 讻诪"砖 讛转讜住' 讘驻"讘 讚讘讻讜专讜转 讻讚讻转讬讘 注诇讛 拽专讞 讙讜' 讜讘驻' 砖讜讗诇 诪讛讻讗 诇拽专讞讬谞讗讛 讻诪讛 讻讜' 讜专砖"讬 砖驻讬' 砖讗祝 讛讙专讚谉 砖专 讘讘讬转讜 注讻"诇 讗讬谉 讝讛 驻讬' 砖诇 拽专讞讛 讗诇讗 讚专"诇 讗讚诐 讘讝讜讬 讜砖驻诇 讻诪讜 讛讙专讚讬:


讜讬驻拽讚 讙讜' 注专讜诐 讬注砖讛 讘讚注转 讝讛 讚讜讚 讻讜' 讬驻专讜砖 讙讜' 讝讛 讗讞砖讜专讜砖 讻讜' 诪驻讜专砖 讘驻专砖"讬 讜讗讜住讬祝 注诇 驻讬专讜砖讜 诇砖讜谉 讛诪拽专讗 注专讜诐 讬注砖讛 讘讚注转 讛讬讬谞讜 砖讚讜讚 诇讗 驻讬' 讻诇讜诐 讗诇讗 砖讗诪专 拽专讗 砖注讘讚讬讜 讗诪专讜 讻谉 讜讙诐 讘拽砖讜 诇讜 谞注专讛 讗讘诇 讛讻住讬诇 讝讛 讗讞砖讜专讜砖 讛讜讗 驻讬' 讘注爪诪讜 讛讗讜诇转 讜讬驻拽讚 讛诪诇讱 驻拽讬讚讬诐 讙讜' 讜讬拽讘爪讜 讻诇 谞注专讛 讜讙讜' 讜讘讝讛 讬转讬讬砖讘 砖诇讗 讛讘讬讗 拽专讗 讚诇注讬诇 诪讬谞讬讛 讜讬讗诪专讜 谞注专讬 讙讜' 讬讘拽砖讜 诇诪诇讱 谞注专讜转 讘转讜诇讜转 讙讜' 讗诇讗 讚诪讬讬转讬 拽专讗 讚讘转专讬讛 讜讬驻拽讚 讛诪诇讱 驻拽讬讚讬诐 讙讜' 讜讬拽讘爪讜 讗转 讻诇 谞注专讛 讙讜' 讚讛讬讬谞讜 砖讛讜讗 驻讬' 讜讛住讻讬诐 讘讗讜诇转 砖讗"诇 谞注专讬讜:


讗讬 诇讬讞讜住讬 拽讗转讬 诇讬讞住讬讛 注讚 讘谞讬诪讬谉 讻讜'. 讜讘讻诇诇 拽讜砖讬讗 讝讜 谞诪讬 讚讚讜专讜转 讚讘讬谞讬 讘讬谞讬 谞诪讬 诇讗 讛讝讻讬专 讚讛讗 砖诪注讬 诇讗讜 讘谉 拽讬砖 讛讜讛 讗诇讗 讘谉 讙专讗 讛讜讛 讻讚诇拽诪谉:


讘谉 讬讗讬专 讘谉 砖讛讗讬专 注讬谞讬讛诐 讻讜'. 讻诪"砖 诇讬讛讜讚讬诐 讛讬转讛 讗讜专讛 讙讜' 讜讘谉 砖诪注讬 注"砖 砖砖诪注 讛拽讘"讛 讻讬 讛拽讬砖 讘转驻诇转讜 注诇 砖注专讬 专讞诪讬诐 讻讜' 讻讬 讻讘专 谞谞注诇讜 砖注专讬 专讞诪讬诐 讻讚讗诪专讬' 讘诪讚专砖讜转 砖讙讝专 注诇讬讛诐 讻诇讬讛 诇讜诇讬 转驻诇转讜 砖诇 诪专讚讻讬 讜爪讚讬拽讬诐 砖讘讗讜转讜 讚讜专 砖谞驻转讞讜 诇讛诐 砖注专讬 专讞诪讬诐 砖谞谞注诇讜:


拽专讬 诇讬讛 讬讛讜讚讬 讗诇诪讗 讻讜' 注讬讬谉 驻专砖"讬 讜谞注专讬 诇"讙 讗诇讗 讛"讙 讗诪专 专讘讛 讘讘"讞 讻讜' 注"砖 诇驻讬 讚讘专讬讜 讬讛讬讛 讗诪专 专讘讛 讘讘"讞 驻讬专讜砖讜 砖诇 诪讜讻转专 讘谞讬诪讜住讜 讚讛讬讬谞讜 砖讬讬讞住讜 讛讻转讜讘 讘讬谉 诪爪讚 讗讘 讜讘讬谉 诪爪讚 讗诐 讗讘诇 讘注专讜讱 讙专住 诪讜讻转专 讘谞讬诪讜住讜 讛讜讛 讻注讚讬 驻讬' 讻讜' 注"砖 讜诇驻讬 讝讛 讬"诇 讚专讘讛 讘讘"讞 讻讜' 诪诇转讗 讘讗谞驻讬 谞驻砖讬讛 讛讜讗:


讻"讬 讗诪专讛 诇讗讬讚讱 讙讬住讗 讻讜' 讻驻专砖"讬 诇爪注拽讛 讻讜' 讛诐 讙专诪讜 诇讬 讛爪注专 注讻"诇 讜诇砖讜谉 诪讛 砖讬诇诐 诇讬 讬诪讬谞讬 讻讜' 讗讬谞讜 诪讚讜拽讚拽 诇讻讗讜专讛 讚诪讛 转砖诇讜诪讬诐 砖讬讬讱 讘讜 讜谞专讗讛 诇驻专砖 诪砖讜诐 讚诇驻讜诐 专讬讛讟讛 注砖讛 讬讛讜讚讬 讚讛讬讬谞讜 讚讜讚 诪注砖讛 讟讜讘 砖诇讗 讛专讙 讗转 砖诪注讬 砖谞讜诇讚 诪诪谞讜 诪专讚讻讬 砖讛讘讬讗 讛讙讗讜诇讛 讘转驻诇转讜 讜讬诪讬谞讬 砖讛讜讗 诪专讚讻讬 砖讬诇诐 讜转讬拽谉 诪讛 砖拽诇拽诇 砖讗讜诇 讚诇讗 拽讟诇讬讛 诇讗讙讙 讚讻讛"讙 讗诪专讬 专讘谞谉 诇注讬诇 讜拽讗诪专 讚讗讬谞讜 讻谉 讚诪讛 注砖讛 讬讛讜讚讬 砖诇讗 转讬拽谉 讻诇讜诐 讘诪讛 砖讙专诐 砖谞讜诇讚 诪专讚讻讬 讚讗讬 诇讗 讛讜讛 诪专讚讻讬 诇讗 讛讬讛 讻讗谉 转拽诇讛 讚讛诪谉 诇讗 讛讬讛 诪拽谞讗 讗诇讗 讘诪专讚讻讬 讜讻谉 讘讬诪讬谞讬 诇讗 砖讬诇诐 诪讛 砖拽诇拽诇 砖讗讜诇 讚讗讬诇讜 讛专讙 讗转 讗讙讙 诇讗 讛讬讛 谞讜诇讚 讛诪谉:





专砖"砖

专砖"讬 讚"讛 讗讛专讜专讬讬专讬'. 砖讜诪专 讛住讜住讬诐. 讻"讛 讘专砖"讬 讚注"讬:



转讚"讛 讝讬诇. (讘住讜驻讜) 讜注转讜讚讜转讬讛诐 砖讜砖转讬. 讻"讛 讘讬砖注讬讛 讬讜"讚 讬"讙:





讛讙讛讜转 讬注讘"抓

诪专住谞讗 讻诇讜诐 诪专住讜 讘诪谞讞讜转. 谞状讘 讚讻转讬讘 讘讛讜 转讜驻讬谞讬 诪谞讞转 驻转讬诐 讜讚专砖讬谞谉 (诪谞讞讜转 谞壮 讘') 转讛讗 讗驻讜讬讛 谞讗. 讛讬讬谞讜 诪专住 谞讗:





讘谉 讬讛讜讬讚注

讬讜止诐 讛址砖旨讈职讘执讬注执讬 - 砖讈址讘旨指转 讛指讬指讛, 砖讈侄讬旨执砖讉职专指讗值诇 讗讜止讻职诇执讬谉 讜职砖讈讜止转执讬谉 诪址转职讞执讬诇执讬谉 讘旨职讚执讘职专值讬 转旨讜止专指讛 讜旨讘职讚执讘职专值讬 转旨执砖讈职讘旨指讞讜止转. 驻讬专讜砖 讗诇 转转诪讛 讗讬讱 诪转讜讱 住注讜讚讛 砖诇 讗讞砖讜专讜砖 砖讬砖 诪诪谞讛 拽讟讙讜专讬讗 注诇 讬砖专讗诇, 讬爪讗 诇讬砖专讗诇 转砖讜注讛 讙讚讜诇讛 讜讛爪诇讞讛 专讘讛? 讻讬 讛专讬讙转 讜砖转讬 讛讬讗 住讬讘转 讬砖讜注转 讬砖专讗诇, 砖注诇 讬讚讬 讻讱 讘讗讛 讗住转专 讜诇拽讞讛 诪拽讜诪讛 讜讗讞 诇爪专讛 讬讜诇讚, 诇讻讱 讗诪专 砖讬砖专讗诇 讗讜讻诇讬谉 讜砖讜转讬谉 诪转讞讬诇讬谉 讘讚讘专讬 转讜专讛, 讜诇讻谉 诪爪讚 讝讛 讬爪讗 住谞讙讜专讬讬讗 注诇 讬砖专讗诇, 讜爪诪讞讛 诇讛诐 讬砖讜注讛 讘讛专讬讙转 讜砖转讬 讘讜 讘讬讜诐.



讗指诪职专讜旨 诇讜止: "讗执讬谉, 讜旨讘执诇职讘址讚 砖讈侄转旨职讛值讗 注植专讜旨诪指讛". 拽砖讛 讗讬讱 诪诇讗诐 诇讘诐 诇讘拽砖 讻讝讗转 诪讗转 讛诪诇讱 注诇 讛诪诇讻讛? 讜谞专讗讛 诇讬 讘住"讚 讚讻讗砖专 讗诪专 诇讛诐 '专职爪讜止谞职讻侄诐 诇执专职讗讜止转指讛旨' 讛讘讬谞讜 砖讘注专讛 讘讜 讗砖 讛转讗讜讛 诇专讗讜转 讛谞砖讬诐 砖诇讛诐, 讻讚讬 砖讗诐 讬诪爪讗 讗砖讛 谞讗讛 讘讬讜转专 讬讻讘砖谞讛 讗爪诇讜, 讜诇讻讱 讗诪专 砖转讘讗 讗砖转讜 诇驻谞讬 讛砖专讬诐 诇专讗讜转 讬讜驻讬讛, 讻讚讬 砖讬讛讬讜 诪讜讻专讞讬诐 讙诐 讛诐 诇讛讘讬讗 谞砖讬诐 砖诇讛诐, 注诇 讻谉 讛转讞讻诪讜 诇讜诪专 诇讜 讟讜讘 讛讚讘专 砖讬讘讜讗讜 讻诇 讛谞砖讬诐 注转讛 讻讚讬 诇注砖讜转 诪讘讞谉, 讗讱 诇讗 讬讛讬讛 诪讘讞谉 讗诪讬转讬 讗诐 讬讘讜讗讜 讘诪诇讘讜砖讬诐 讻讬 讛诪诇讘讜砖讬谉 讜转讻砖讬讟讬谉 注讜砖讬谉 讬讜驻讬 讘讗砖讛 诇诪专讗讛 注讬谞讬诐, 注诇 讻谉 诪讜讻专讞 砖讬讘讜讗讜 讜砖转讬 讜讻诇 讛谞砖讬诐 注专讜诪讜转 讻讚讬 砖谞注砖讛 诪讘讞谉 讗诪讬转讬 讘讬谉 讬讜驻讬讬谉 诇讬讜驻讬 讜砖转讬, 讜讞砖讘讜 砖讛讜讗 诇讗 讬专爪讛 诇讘讝讜转 讗砖转讜 讻诇 讻讱 砖转讘讗 注专讜诪讛, 讜讗讝 诪诪讬诇讗 讬讘讟诇 讛讚讘专 讛讝讛 诇讙诪专讬! 讗讱 讛讜讗 诇讗 讻谉 诇讘讜 讞砖讘, 讗诇讗 讗讚专讘讛 注专讘讛 诇讜 讛注讬爪讛 讛讝讗转 砖讬讘讜讗讜 讛讻诇 注专讜诪讜转 讻讬 诪谞讗祝 讛讜讗, 讜诇讗 讞砖 注诇 讻讘讜讚 讗砖转讜, 讜讬讗诪专 讘诇讘讜 讝讛 注转 诇砖讞讜拽, 讟讜讘 讛讚讘专 讛讝讛, 讜讙讝专 转讞诇讛 注诇 讜砖转讬 砖转讘讗 注专讜诪讛 讻讚讬 砖讻讜诇诐 讬讘讬讗讜 谞砖讜转讬讛诐 注专讜诪讜转, 讜讗讝 谞注砖讛 诪讛 砖谞注砖讛, 讜谞转讘诇讘诇讛 讛住注讜讚讛, 讜谞讛专讙讛 讜砖转讬, 讜讙讘专 讬砖专讗诇.



讘旨指讗 讙旨址讘职专执讬讗值诇 讜职注指砖讉指讛 诇指讛旨 讝指谞指讘. 谞专讗讛 诇讬 讘住"讚 讟注诐 诇注砖讬讬转 讛讝谞讘, 诪驻谞讬 砖讛讬讗 讛讬转讛 诪转讙讗讬转 讘讻讘讜讚讛 砖讛讬讗 注转讛 诪诇讻转讗, 讜讘讻讘讜讚 讘讬转 讗讘讬讛 砖讛诐 砖诇砖讛 讚讜专讜转 诪诇讻讬诐, 讜讛诐 谞讘讜讻讚谞爪专 讜讗讜讬诇 诪专讜讚讱 讜讘诇砖爪讗专, 讜注转讛 讝讛 讛讻讘讜讚 砖诇讛 讜砖诇 讘讬转 讗讘讬讛 谞讛驻讱 诇讛 诇讞专驻讛 讜诇拽诇讜谉 讘讗讜转讬讜转 讝谞讘, 讻讬 讛讬讗 专讗砖 砖诪讛 讜' 讜注诐 专讗砖 砖诐 讝拽讬谞讛 讗讜讬诇 诪专讜讚讱 砖讛讜讗 讗' 讛专讬 谞注砖讛 讗讜转 讝' 讚讝谞讘, 讜专讗砖 砖诐 讝拽谉 讗讘讬讛 砖讛讜讗 谞讜"谉 砖诇 谞讘讜讻讚谞爪专 讜专讗砖 砖诐 讗讘讬讛 讘' 讛专讬 讗讜转讬讜转 讝指谞指讘, 砖谞讛驻讱 讻讘讜讚讛 讜讻讘讜讚 讘讬转 讗讘讬讛 诇拽诇讜谉 砖诇 讝指谞指讘.
讜注讜讚 谞专讗讛 诇讬 讘住"讚 砖谞注砖讛 诇讛 讝谞讘 砖讛讜讗 讗讘专 讛诪讬讜讞讚 诇讘讛诪讜转 讻谞讙讚 诪讛 砖讛讬转讛 诪讘讬讗讛 讘谞讜转 讬砖专讗诇 诇注砖讜转 诇讛 诪诇讗讻讛 讘讛讬讜转谉 注专讜诪讜转 讻讘讛诪讛.
讜注讜讚 谞专讗讛 诇讬 讘住"讚 讚讻转讘讜 讞讻诪讬 讛讟讘注 砖讟专讞讜 讛专讘讛 诇讬讬砖专 注拽讬诪转 讝谞讘 讛讻诇讘 注诇 讬讚讬 讻诇讬诐 讜诇讗 讛讜注讬诇. 讜讚讜讙诪讗 诇讝讛 讗诪专 讛讻转讜讘 (讬专诪讬讛讜 谞讗, 讟) '专执驻执旨讬谞讜旨 讗侄转 讘指旨讘侄诇 讜职诇止讗 谞执专职驻指旨转指讛' 讜讛讬讬谞讜 砖讘拽砖 讛拽讘"讛 诇讛讜爪讬讗 诪谉 谞讘讜讻讚谞爪专 讙专讬诐, 讜拽讟专讙讜 诪诇讗讻讬 讛砖专转 讜诇讗 讛讜爪讬讗 讜讻谞讝讻专 讘讙诪专讗 讚住谞讛讚专讬谉. 讜讛谞讛 诪诇讻讜转 谞讘讜讻讚谞爪专 讗讘讚讛 诇讙诪专讬 讘讛专讬讙转 讘诇砖爪专 砖诇讗 谞砖讗专 诇讜 讝专注 诇诪诇讜讱 讗诪谞诐 谞砖讗专 诇讛诐 诪注讟 讝讻专 讻谞拽讘 诪讞讟 住讚拽讬转 注诇 讬讚讬 讜砖转讬 讘转讜 砖诇 讘诇砖爪专, 砖谞砖讗讛 讗讞砖讜专讜砖 诪诇讱 驻专住 砖谞拽专讗 注诇讬讛 砖诐 诪诇讻转讗 讘驻专住, 讜讗讞专 讻讱 拽专讛 诇讛 讛诪拽专讛 讛讝讛 砖讙诐 讝讛 讛谞砖讗专 讗讘讚, 讜讛讜讗 讛讚讘专 砖讚讘专 讛讻转讜讘 专驻讗谞讜 讗转 讘讘诇 讜诇讗 谞专驻讗转讛, 讜谞诪爪讗 注谞讬讬谞诐 讚讜诪讛 诇讝谞讘 讛讻诇讘 砖讟专讞讜 诇讬讬砖专 注拽讬诪讜转讛 讜诇讗 讛讜注讬诇, 讜诇讻讱 诇讝讻专 讚讘专 讝讛 砖讛讬讛 诇讛诐 注砖讛 诇讛 讝谞讘 砖拽专讛 诇讛 讜诇讘讬转 讗讘讬讛 讻诪拽专讛 讛讝谞讘 砖诇 讻诇讘讬诐 砖诇讗 讛讬讛 诇讛诐 转专讜驻讛.
讜讚注 讚诪讛 砖讗诪专 '讘旨指讗 讙旨址讘职专执讬讗值诇 讜职注指砖讉指讛 诇指讛旨 讝指谞指讘' 讛讻讜谞讛 讬专讚 谞讬爪讜抓 拽讟谉 诪诪谞讜, 讜诪讛 砖讛讬讛 讝讛 注诇 讬讚讬 讙讘专讬讗诇 讻讬 讛讜讗 讘专 驻诇讜讙转讬讛 讚诪诇讱 驻专住 讜讻诪讜 砖讗诪专讜 专讘讜转讬谞讜 讝"诇 注诇 驻住讜拽 (讚谞讬讗诇 讬, 讬讙) '讜职砖址讉专 诪址诇职讻讜旨转 驻指旨专址住 注止诪值讚 诇职谞侄讙职讚执旨讬 注侄砖职讉专执讬诐 讜职讗侄讞指讚 讬讜止诐'. 讜注讜讚 谞专讗讛 诇讬 砖谞注砖讛 注诇 讬讚讬 讙讘专讬讗诇 砖讛讜讗 砖专 讛讗砖, 诇讻谉 注诇 讬讚讜 讘注专讛 讗砖 讞讬诪讛 讘诇讘 讗讞砖讜专讜砖 砖讬注讜专 诪住驻讬拽 诇讛专讜讙 讗转 诪讞诪讚 注讬谞讬讜, 讜讻诪讜 砖谞讗诪专 (讗住转专 讗, 讬讘) '讜址讬执旨拽职爪止祝 讛址诪侄旨诇侄讱职 诪职讗止讚 讜址讞植诪指转讜止 讘指旨注植专指讛 讘讜止' 讜讻讬讜谉 砖诪讜讻专讞 诇讛讬讜转 转讘注专讛 砖诇 讗砖 讛讞讬诪讛 注诇 讬讚讬 讙讘专讬讗诇, 讗讝 讙诪专 注诇 讬讚讜 诪注砖讛 讛谞住 砖诇 讛讝谞讘 讙诐 讻谉.
讜讬砖 诇专诪讜讝 '爪指专址注址转 讝指谞指讘' 注诐 讛讻讜诇诇 转转讬"讟 [819] 讻诪谞讬谉 讜址砖讈职转旨执讬 讘诪讬诇讜讗讛 讜讬"讜 砖讬"谉 转讬"讜 讬讜"讚, 讜诇讝讛 讚专讬砖 讻讛谞讬 转专转讬 '讜职讗值转 讗植砖侄讈专 谞执讙职讝址专 注指诇侄讬讛指' 转讬讘转 注指诇侄讬讛指 讚讬讬拽讗, 讚讜讚讗讬 讛讗 讜讛讗 讗讬转讗 讜转专转讬 注讘讚讜 诇讛.
讜讛讗 讚讞讬专驻讛 讜讙讬讚驻讛 讗讜转讜 注诇 讘拽砖转讜 讝讗转, 讜讛诇讗 讙诐 讛讬讗 讛讬讛 诇讛 转讗讜讛 讜专爪讜谉 诇讘讗 注专讜诪讛 讗诐 诇讗 讛讬讛 谞注砖讛 讘讛 讛爪专注转 讜讛讝谞讘? 谞专讗讛 诇讬 讘住"讚 讻讬 讗讞专 砖谞注砖讛 诇讛 爪专注转 讜讝谞讘 讞砖讘讛 讗诐 转砖讬讘 诇讜 转砖讜讘讛 谞爪讞转 讘诇砖讜谉 谞讞转 讜讟注诐 讜讚注转, 诇讜诪专 诇讜 讘拽砖转讜 讝讗转 讛讬讗 讘讜砖讛 讜讻诇讬诪讛, 讜讛讜讗 讚讘专 讝专 讬讜爪讗 诪砖讜专转 讚专讱 讗专抓 讜谞讬诪讜住 讛注讜诇诐, 讗讝 讛讬讜 诪转拽讘诇讬诐 讚讘专讬讛 讗爪诇讜 讜讗爪诇 讛砖专讬诐, 讜讗讝 讛讬讛 拽诐 讛讜讗 讜讛砖专讬诐 诇讘讗 讗爪诇讛 诇专讗讜转讛 注专讜诪讛 讘诪拽讜诪讛, 讜诪讛 转注砖讛 诇讗讜转讛 讘讜砖讛 讜讻诇讬诪讛 砖诇 讛爪专注转 讜讛讝谞讘! 诇讻讱 驻讬讛 驻转讞讛 讘讞讬专讜祝 讜讙讬讚讜祝 讻讚讬 砖讬讻注讜住 注诇讬讛 讜诇讗 讬讘讗, 砖讘讝讛 讬转讘诇讘诇 注谞讬谉 讘拽砖转讜 讜诇讗 讬专讗谞讛 讘讜 讘讬讜诐 讜诇讗 注诇讛 注诇 诇讘讛 砖讛讻注住 讛讝讛 讬讙讚诇 讘拽专讘讜 诇讛专讙讛, 砖讬讜讚注转 讛讬讗 砖讛讜讗 讗讜讛讘讛 讬讜转专 诪谞驻砖讜, 讜诇讗 讬注砖讛 诇讛 专注 讗驻讬诇讜 讗诐 转讻讛讜 讘住谞讚诇讛, 讗讱 讘讗诪转 诪讗转 讛' 讬爪讗 讛讚讘专 砖转讘注专 讞诪转讜 注讚 砖讘讝讛 讬讙讝讜专 诇讛专讙讛 讻讚讬 砖转诪诇讜讱 讗住转专 讛诪诇讻讛 注"讛 讘诪拽讜诪讛 讜讙讘专 讬砖专讗诇.



砖讈指诇职讞指讛 诇值讬讛旨: 讘旨址专 讗址讛职讜址专职讬指讬专值讛旨 讚旨职讗址讘旨指讗. 驻讬专砖 专砖"讬 '砖讜诪专 讛住讜住讬诐'. 讜讻转讘讜 讛诪驻专砖讬诐 诇讗 砖讛讬讛 砖讜诪专 讛住讜住讬诐 诪诪砖, 讚讛讗 讗诪专 专讘 讗讞砖讜专讜砖 讛讬讛 讘谉 讚专讬讜砖, 讜讛讬讛 讘谉 诪诇讱, 讗诇讗 专讜爪讛 诇讜诪专 讻谞讙讚 讗讘讬 注专讻讱 讛讜讗 讻诪讜 注专讱 砖讜诪专 讛住讜住讬诐 砖诇讜 注讚 讻讗谉 讚讘专讬讜. 讜爪专讬讱 诇讛讘讬谉 诇诪讛 讚诪转讛 注专讻讜 诇注专讱 砖讜诪专 讛住讜住讬诐 讜诇讗 诇讘注诇讬 诪诇讗讻讛 讗讞专转?
讜谞专讗讛 诇讬 讘住"讚 讚讗诪专讜 专讘讜转讬谞讜 讝"诇 讛住讜住 讟讘注讜 砖讟讜祝 讘讝讬诪讛 讜讻诪讜 砖谞讗诪专 讘讬讞讝拽讗诇 (讬讞讝拽讗诇 讻讙, 讻) '讜职讝执专职诪址转 住讜旨住执讬诐 讝执专职诪指转指诐', 讜诇讻谉 拽专讗转讜 砖讜诪专 讛住讜住讬诐 诇专诪讜讝 讻讬 讛讜讗 讙诐 讻谉 砖讟讜祝 讘讝讬诪讛 讻诪讜 讛住讜住讬诐.



(讗住转专 讗, 讬讙) '讜址讬止旨讗诪侄专 讛址诪侄旨诇侄讱职 诇址讞植讻指诪执讬诐' 诪指讗谉 讞植讻指诪执讬诐? 专址讘旨指谞指谉!. 驻讬专讜砖 讻讬讜谉 讚诇讗 讗诪专 讜址讬止旨讗诪侄专 讛址诪侄旨诇侄讱职 诇址讞植讻指诪指讬讜 讻诪讜 砖谞讗诪专 讙讘讬 驻专注讛 讜讬拽专讗 驻专注讛 诇讞讻诪讬讜 [讜址讬旨执拽职专指讗 讗侄转 讻旨指诇 讞址专职讟只诪旨值讬 诪执爪职专址讬执诐 讜职讗侄转 讻旨指诇 讞植讻指诪侄讬讛指 (讘专讗砖讬转 诪讗, 讞)] 讗诇讗 讗诪专 诇讞讻诪讬诐 住转诐, 诪砖诪注 讚拽讗讬 注诇 专讘谞谉.



(讗住转专 讗, 讬讙) '讬止讚职注值讬 讛指注执转执旨讬诐' 砖讈侄讬旨讜止讚职注执讬谉 诇职注址讘旨值专 砖讈指谞执讬诐 讜职诇执拽职讘旨止注址 讞植讚指砖讈执讬诐. 拽砖讗 诪讛 砖讬讬讻讜转 讬砖 诇讬讚讬注转诐 讘讚讘专 讝讛 诇注谞讬谉 讛诪讘讜拽砖 诪讛诐? 讜谞专讗讛 诇讬 讘住"讚 讚讗讬转讗 讘讬诇拽讜讟 (讬诇拽讜讟 砖诪注讜谞讬 注诇 讗住转专 专诪讝 转转专诪讟) 讗诪专 专讘 讗讜转讛 讛诇讬诇讛 砖谞讛专讙 讘诇砖爪专 讜讛诪诇讬讻讜 诇讚专讬讜砖, 讛讬讛 讚专讬讜砖 诪讬住讘 讘诪拽讜诐 砖讛讬讛 讘诇砖爪专 诪讬住讘, 讜谞驻诇讛 注专讘讜讘讬讗 讘讘讬转讜 砖诇 讘诇砖爪专, 讗诇讜 讛讜专讙讬诐 讜讗诇讜 讘讜讝讝讬诐, 讜砖转讬 讛讬转讛 谞注专讛 讜专爪转讛 讘讬谉 讛诪住讜讘讬谉 讜讘讗讛 诇讞讬拽讜 砖诇 讚专讬讜砖 讜讞诪诇 注诇讬讛 讜讛砖讬讗讛 诇讗讞砖讜专讜砖 讘谞讜 讜讛拽讘"讛 讗诪专 讜讛讻专转讬 诇讘讘诇 砖诐 讜砖讗专 讜谞讬谉 讜谞讻讚 诇驻讬讻讱 谞讙讝专 注诇讬讛 注讬讬谉 砖诐. 谞诪爪讗 讗讞砖讜专讜砖 谞砖讗 讗转 讜砖转讬 讘讛讬讜转讛 拽讟谞讛 讜诇讗 谞讜讚注 诇谞讜 讻诪讛 砖谞讬诐 讛讬讛 诇讛 讻砖谞砖讗讛, 讜专拽 谞讜讚注 诇谞讜 诪注转 砖谞砖讗讛 注讚 讗讜转讛 住注讜讚讛 砖谞讛专讙讛 讘讛 讛讬讛 砖讘注 砖谞讬诐, 砖讛诐 转专讬谉 讚讚专讬讜砖 讜转诇转讗 讚讻讜专砖, 讜转专讬谉 讚讗讞砖讜专讜砖, 讜讻谞讝讻专 讘讙诪专讗, 讜讗驻砖专 砖讘讚讬谞诐 转转讞讬讬讘 讘注讜谞砖讬谉 讗讞专 讬"讘 砖谞讛, 讜砖诪讗 讛讬转讛 讘转 讞诪砖 讻砖谞砖讗讛 讚讗讝 讗讜转讜 讝诪谉 讛讬讛 诇讛 讬"讘 砖谞讬诐 讜转转讞讬讬讘 讘注讜谞砖讬谉, 诇讻讱 诇讗 讛讘讬讗 讚讬谞讛 诇驻谞讬 讞讻诪讬讜, 讻讚讬 砖诇讗 讬讞讬讬讘讜 讗讜转讛, 讗诇讗 讛讘讬讗 讚讬谞讛 诇驻谞讬 讞讻诪讬 讬砖专讗诇, 讻讬 讗诪专 讛诐 讬砖 诇讛诐 注讬讘讜专 砖谞讬诐 砖诇驻注诪讬诐 注讜砖讬谉 讛砖谞讛 讘转 讬"讙 讞讜讚砖讬诐, 讜讗诐 讻谉 讗驻砖专 砖讗爪诇诐 诇讗 转讛讬讛 讘转 讬"讘 砖谞讛 讙诪讜专讬诐, 讜讬驻讟专讜 讗讜转讛 诪注讜谞砖讬谉.



(讗住转专 讗, 讬讚) '讜职讛址拽指旨专止讘 讗值诇指讬讜 讻址旨专职砖职讈谞指讗 砖值讈转指专 讗址讚职诪指转指讗 转址专职砖执讈讬砖讈' 讗指诪址专 专址讘旨执讬 诇值讜执讬: 讻旨指诇 驻旨指住讜旨拽 讝侄讛 注址诇 砖讈讜旨诐 拽指专职讘旨指谞讜止转 谞侄讗直诪址专. 谞专讗讛 诇讬 讘住"讚 讛讜爪专讻讜 诪诇讗讻讬 讛砖专转 诇注讜专专 讝讻讜转 砖诇 讬砖专讗诇 讘讗讜转讜 讛讬讜诐, 诪驻谞讬 讻讬 专讗讜 讘专讜讞 拽讚砖诐 爪诪讞 讬砖讜注转 讬砖专讗诇 爪讜诪讞 讘讜 讘讬讜诐, 注诇 讬讚讬 讛专讬讙讛 砖诇 讜砖转讬 砖转讛讬讛 注诇 讬讚讬 诪诪讜讻谉 砖讛讜讗 讛诪谉, 讚注诇 讬讚讬 讻讱 转讘讗 讗住转专 讜转诪诇讜讱 讘诪拽讜诪讛, 讜讬讛讬讛 讛诪谉 诪讜讻谉 诇驻专注谞讜转 砖诇 爪诇讬讘转讜 诪讻讞 砖谞讛专讙讛 讜砖转讬 注诇 讬讚讜 讜讻诪讜 砖讗诪专讜 专讘讜转讬谞讜 讝"诇. 讜讛讗 讚诇讗 讛讝讻讬专讜 讝讻讜转 诇讬砖专讗诇 讗诇讗 专拽 讘注谞讬谉 讛拽专讘谞讜转 讜讘讬转 讛诪拽讚砖 诪驻谞讬 讚讗诪专讜 专讘讜转讬谞讜 讝"诇 (讗住转专 专讘讛 讛, 讘) 讜砖转讬 谞转讞讬讬讘讛 讛专讬讙讛 注诇 讗砖专 诇讗 讛谞讬讞讛 诇讗讞砖讜专讜砖 诇转转 专砖讜转 诇讘谞讜转 讛讘讬转 讚讗诪专讛 诇讜 诪讛 砖讛讞专讬讘讜 讗讘讜转讬讛 讗转讛 诪讘拽砖 诇讘谞讜转 讜诇讻谉 讝讻专讜 注谞讬谉 讝讛 砖讬讙讬谉 诇注砖讜转 谞住 砖转讛专讙 讜砖转讬 讘注讘讜专 注讜谉 讝讛 砖注讬讻讘讛 讘谞讬谉 讘讬转 讛诪拽讚砖 讜讛拽专讘转 拽专讘谞讜转.



讝执讬诇 诇职讙址讘旨值讬 注址诪旨讜止谉 讜旨诪讜止讗指讘 讚旨职讬指转职讘值讬 讘旨职讚只讻职转旨址讬职讛讜旨 讻旨职讞址诪职专指讗 讚旨职讬指转值讬讘 注址诇 讚旨只专职讚旨职讬旨址讛旨. 拽砖讗 诪讬 砖诐 讗讜转诐 讬讜注爪讬诐 诇诪诇讱 诇讛专讗讜转 诇讜 诪拽讜诐? 讚讬 诇讛诐 砖讬讗诪专讜 诇讜 讛诐 讗讬谞诐 讻讚讗讬谉 诇讝讛 讜讛讜讗 讬讜讚注 诪讛 诇注砖讜转, 讗诐 讬讝讬诇 诇讙讘讬 注诪讜谉 讜诪讜讗讘 讗讜 诇讝讜诇转诐.
谞专讗讛 诇讬 讘住"讚 讻讚讬 砖诇讗 讬讞砖讜讚 讗讜转诐 砖讛砖讬讘讜 讻谉 讘砖讘讬诇 砖讬爪讟专讱 诇驻讬讬住诐 讜诇讛驻爪讬专 讘讛诐 讜讗讬谉 讛讗诪转 讻讱 注诇 讻谉 讛专讗讜 诇讜 诪拽讜诐 砖讬讚讜谉 诇驻谞讬讛诐, 讚诪讜讻讞 注转讛 讻讬 讘讗诪转 讜爪讚拽 讛诐 诪讚讘专讬诐 注诇 注爪诪谉 讻讱 砖讗讬谉 讻讚讗讬谉 诇讚讜谉, 讜讻讱 讛讜讗 讚注转诐 讘讗诪转 砖诇讗 讬讚讜谞讜.



讗指诪址专 专址讘 讻旨址讛植谞指讗: 诪执讻旨指讗谉 砖讈侄讛址讛侄讚职讬讜止讟 拽讜止驻值抓 讘旨指专止讗砖讈. 爪专讬讱 诇讛讘讬谉 诇诪讛 住诪讱 讚讘专 讝讛 注诇 讚讘专讬 讛讘专讬讬转讗 讚拽讗诪专 '诪职诪讜旨讻指谉' 砖讈侄诪旨讜旨讻指谉 诇址驻旨只专职注指谞讜旨转, 讜诇讗 谞拽讬讟 诇讬讛 注诇 讙讜祝 讛驻住讜拽 讚诪谞讛 讗转 诪诪讜讻谉 讗讞专讜谉, 诪执讻旨指讗谉 讚旨职讛侄讚职讬讜止讟 拽讜止驻值抓 讘旨指专止讗砖讈?
讜谞专讗讛 诇讬 讘住"讚 讻讬 诪谉 讛驻住讜拽 砖讛讝讻讬专 诇讘住讜祝 诇讬讻讗 专讗讬讛, 讚讬砖 诇讜诪专 讛讻转讜讘 讛讝讻讬专诐 诪转转讗 诇注讬诇讗, 讘专诐 讚讘专 讝讛 讬讘讜讗 谞讻讜谉 讻驻讬 讚专砖转 讛讘专讬讬转讗 讚讚专讬砖 砖诪讜讻谉 诇驻专注谞讜转 讚讛讻讜谞讛 讛讜讗 诪讜讻谉 诇驻专注谞讜转 砖诇讜 砖住讜驻讜 谞爪诇讘 讘砖讘讬诇 砖讙讝专 讚讬谉 注诇 讜砖转讬 诇讛专讙讛, 讻诪讜 砖讗诪专讜 专讘讜转讬谞讜 讝"诇 注诇 驻住讜拽 (讗住转专 讝, 讬) '讜址讞植诪址转 讛址诪侄旨诇侄讱职 砖指讈讻指讻指讛' 砖讛讬讛 诪诇讗 注诇讬讜 讞讬诪讛 砖讛专讙 讗转 讜砖转讬, 讜注诇 讝讛 拽砖讛 讘诪讛 讞讟讗 讛诪谉 砖谞诪诇讗 讛诪诇讱 讞讬诪讛 注诇讬讜, 讜讛诇讗 讛讜讗 讛拽专讬讘 讚讬谉 讜砖转讬 诇驻谞讬讜 讜诇驻谞讬 讞讘讬专讬讜? 讗诇讗 讜讚讗讬 '诪职诪讜旨讻指谉' 砖讛讜讗 讛诪谉 拽指驻址抓 讘旨指专止讗砖讈 讘讚讬谉 讜砖转讬, 讜诇讻讱 谞转诪诇讗 讞讬诪讛 注诇讬讜! 讜诇讻谉 住诪讱 讚讘专 讝讛 注诇 讚讘专讬 讛讘专讬讬转讗 讛谞讝讻专.
讗讜 讬讜讘谉 注诇 驻讬 诪讛 砖讗诪专 讛讙讗讜谉 诪讛专"讬 讘讬"讚 诪讛 砖讗诪专 诪旨讜旨讻指谉 诇址驻旨只专职注指谞讜旨转 诪驻谞讬 砖讛讬讛 讗讞专讜谉 讜砖诇讬讟转讜 讛讬转讛 讘砖讘转 砖砖讜诇讟 讘讜 砖讘转讗讬, 砖讻诇 讛讚讘专讬诐 讜讛驻注讜诇讜转 诇讗 讬爪诇讬讞讜 讘讜 讗爪诇 讗讜诪讜转 讛注讜诇诐 讬注讜讬谉 砖诐, 讜诇讻谉 注诇 讙讜祝 讛驻住讜拽 诇讬讻讗 讛讜讻讞讛 诇讜诪专 砖讛讬讛 讛讚讬讜讟 拽讜驻抓 讘专讗砖, 讚讬砖 诇讜诪专 讛讝讻讬专诐 诪转转讗 诇注讬诇讗, 讗讱 讻讬讜谉 讚讗诪专 诪旨讜旨讻指谉 诇址驻旨只专职注指谞讜旨转 诪砖诪注 砖讛讬讛 砖讘讬注讬 讜讗诐 讻谉 讛讬讛 讛侄讚职讬讜止讟 拽讜止驻值抓 讘旨指专止讗砖讈.



(诪砖诇讬 讬讙, 讟讝) '讻指旨诇 注指专讜旨诐 讬址注植砖侄讉讛 讘职讚指注址转' 讝侄讛 讚旨指讜执讚 诪侄诇侄讱职 讬执砖讉职专指讗值诇, '讜旨讻职住执讬诇 讬执驻职专止砖讉 讗执讜侄旨诇侄转' 讝侄讛 讗植讞址砖讈职讜值专讜止砖讈. 砖注砖讛 讚讘专 讘讚注转 讜讘讛砖讻诇 砖讬讘讬讗 谞注专讛 讘转讜诇讛 讜转砖讻讘 讘讞讬拽讜 讜诇讗 讬讙注 讘讛 讜讘讝讛 讬讛讬讛 谞诇讞诐 注诐 讬爪专讜, 诇转拽谉 讘讝讛 讞讟讗 砖诇 讛专讛讜专, 讜讗诐 诇讗 转讛讬讛 讘转讜诇讛 诪讗谉 诪讜讻讞 讚诇讗 谞讙注 讘讛? 讜讻谞讝讻专 讘讙讜专讬 讛讗专"讬 讝"诇 讛讜讘讗 讘住驻专 讛诇拽讜讟讬诐 讬注讜讬谉 砖诐. 讜诇讻谉 讻讬讜谉 砖专讗讜 注讜砖讛 讘讚注转 讚诪讘拽砖 讚讜拽讗 讘转讜诇讛 讻讚讬 砖讬转讘专专 砖诇讗 讘讗 注诇讬讛, 诇讻讱 讻诇 讗讞讚 讛诪爪讬讗 诇讜 讘转讜 讻讬 诇讗 转讛讬讛 诇讘讜讝 讗讞专 讻讱, 诪讗讞专 讚注讜讚谞讛 讘转讜诇讛 讗讱 讗讞砖讜专讜砖 砖驻讬专砖 讗讜讜诇转 砖诇讜 砖专讜爪讛 诇讘讗 注诇 讻诇 讛讘谞讜转 砖讬讘讬讗讜 诇讜, 讜讗讞专 砖讬讟注讜诐 讟注诐 讘讬讗讛 砖转讬诐 讜砖诇砖 驻注诪讬诐 讗讝 讬讜讜讚注 讗讬讝讛 诪讛诐 转讬讟讘 讘注讬谞讬讜, 诇讻讱 讛讬讜 诪住转讬专讬诐 讘谞讜转讬讛诐 讻讬 讬讗诪专讜 讝讛 讘讜注诇 讗专讘注 讜讞诪砖 驻注诪讬诐 讜砖讜讘专 讘转讜诇讬讛, 讜讗讞专 讻讱 讬砖诇讞谞讛 砖诇讗 转讬讟讘 讘注讬谞讬讜 讜谞诪爪讗 砖讘讛 专讬拽诐 讜转讛讬讛 诇讘讜讝.



诪址讗讬 砖讉职谞指讗 讛址谞旨执讬 转旨职诇指转指讗 讜职转讜旨 诇指讗. 讻讱 讛讙专住讗 讘注讬谉 讬注拽讘. 讜讬砖 诇讛拽砖讜转 讚讘专讬诐 讗诇讜 诇砖讜谉 讬转专 讛谉, 诪讗讞专 砖讻讘专 驻讬专砖 讘拽讜砖讬讗 讗讬 诇讬讞讜住讬讛 拽讗 讗转讗 诇讬讞住讬讛 讜诇讝讬诇 注讚 讘谞讬诪讬谉?
讜谞专讗讛 诇讬 讚讛诪拽砖谉 诪拽砖讬 转专转讬, 讞讚讗 讛讜讛 诇讬讛 诇讬讞住讜 注讚 讘谞讬诪讬谉, 讜注讜讚 讘讝讛 讛讬讞讜住 讗砖专 讬讞住讜 注讚 拽讬砖 讚讬诇讙 讘讬谉 讛讘讬谞讬讬诐 讻诪讛 砖诪讜转, 讜诇诪讛 讝讻专 讛谞讬 转诇转讗 讜转讜 诇讗, 讻讬 讬讗讬专 讗讬谞讜 讘谉 砖诪注讬 讜砖诪注讬 讗讬谞讜 讘谉 拽讬砖 讜讛砖讬讘 砖诇讗 谞讝讻专讜 砖诪讜转 讗诇讜 讗诇讗 诇讚专砖讛.



讻旨只诇旨指谉 注址诇 砖讈职诪讜止 谞执拽职专职讗讜旨: '讘旨侄谉 讬指讗执讬专' (讗住转专 讘, 讛) 讘旨侄谉 砖讈侄讛值讗执讬专 注值讬谞值讬讛侄诐 砖讈侄诇 讬执砖讉职专指讗值诇 讘旨执转职驻执诇旨指转讜止. 拽砖讛 讗讬谉 讝讛 注诇 驻讬 讛住讚专 讚转讞诇讛 讛拽讬砖 注诇 讚诇转讬 专讞诪讬诐, 讜讗讞专 讻讱 砖诪注 讗诇 转驻讬诇转讜 讜讗讞专 讻讱 讛讗讬专 注讬谞讬 讬砖专讗诇 讘诪注砖讛 讛谞住 讜诇诪讛 专诪讝诐 讛讻转讜讘 砖诇讗 讻住讚专谉?
讜谞专讗讛 诇讬 讘住"讚 谞专诪讝讜 注诇 驻讬 住讚专 讛讟讜讘讜转 砖讬爪讗讜 诪谉 砖诇砖 驻注讜诇讜转, 讚转讞讬诇讛 讛转驻诇诇 注诇 爪诇讬讘转 讛诪谉, 讜讘讝讛 讛讗讬专 注讬谞讬 讬砖专讗诇 砖专讗讜 讘注讬谞讬讛诐 讛诪谉 转诇讜讬 注诇 讛注抓 讘讬讜诐 讟"讝 谞讬住谉 讜砖砖讜 讜砖诪讞讜 讜讗讜专讜 注讬谞讬讛诐, 讜讗讞专 讻讱 讛转驻诇诇 砖讬转谉 讛拽讘"讛 讘诇讘 讛诪诇讱 砖讬讞诇讬祝 讛讗讙专讜转, 讜砖诪注 讗诇 转驻讬诇转讜 讜谞讻转讘讜 讗讙专讜转 砖谞讬讜转 讘讬讜诐 讻"讙 住讬讜谉, 讜讗讞专 讻讱 讛拽讬砖 注诇 讚诇转讬 专讞诪讬诐 注诇 讬讜诐 讬"讙 讗讚专 砖讬驻讜诇 驻讞讚 讛讬讛讜讚讬诐 注诇 讗讜讬讘讬讛诐 讜讬讻讜 讘讛诐, 讜诪讬砖专讗诇 诇讗 讬驻拽讚 讗讞讚, 讜驻转讞讜 诇讜 砖注专讬 专讞诪讬诐 砖讻讱 谞注砖讛 讜讻讱 讛讬讛.



讻旨职谞侄住侄转 讬执砖讉职专指讗值诇 讗指诪职专指讛 诇职讗执讬讚指讱职 讙旨执讬住指讗 专职讗讜旨 诪指讛 注指砖讉指讛 诇执讬 讬职讛讜旨讚执讬 讜旨诪址讛 砖讈执诇旨值诐 诇执讬 讬职诪执讬谞执讬. 拽砖讛 讛讜讛 诇讬讛 诇讛拽讚讬诐 讚砖讗讜诇 讻专讬砖讗? 讜谞专讗讛 诇讬 讘住"讚 讻讬 诪注砖讛 讚讜讚 讛诪诇讱 注"讛 砖诇讗 讛专讙 讗转 砖诪注讬 讬砖 讘讝讛 诪爪讜讛, 讜诇讻谉 谞拽讬讟 讘讬讛 注砖讬讛 砖讛讜讗 诇砖讜谉 转讬拽讜谉 讻诪讜 (讘专讗砖讬转 讬讞, 讞) '讘旨侄谉 讛址讘指旨拽指专 讗植砖侄讈专 注指砖指讉讛' 讗讱 诪注砖讛 砖讗讜诇 讛诪诇讱 注"讛 砖诇讗 讛专讙 讗转 讗讙讙 讬砖 讘讝讛 讞讟讗 讜注讜谉 讜诇讻讱 诇讗 谞拽讬讟 讘讬讛 注砖讬讛 砖讛讜讗 诇砖讜谉 转讬拽讜谉 讗诇讗 讗诪专 砖讬诇诐, 讜诇讻讱 讛拽讚讬诐 砖诇 讚讜讚 讛诪诇讱 注"讛 讻讬 讛讬讗 诪注砖讛 诪爪讜讛 讜砖讘讞, 讗讱 砖诇 砖讗讜诇 讛讜讗 讙谞讜转.





讘谞讬讛讜

讗指诪职专讜旨 诇讜止: "讗执讬谉, 讜旨讘执诇职讘址讚 砖讈侄转旨职讛值讗 注植专讜旨诪指讛". 讘住讛"拽 讘侄旨谉 讬职讛讜止讬指讚指注 驻专砖转讬 讘住"讚 讛讟注诐 砖讘拽砖讜 砖转讛讬讛 注专讜诪讛 讜注讜讚 谞专讗讛 诇讬 讘住"讚 诇驻专砖 注诇 驻讬 诪讛 砖讻转讜讘 讘住驻专 诪谞讜转 讛诇讜讬 讝"诇 讘砖诐 诪讛专"专 讬讜住祝 讬讞讬讬讗 讝"诇 诪讛 砖专爪讛 诇讛讘讬讗 讜砖转讬 诇驻谞讬讜 讜诇驻谞讬 讛砖专讬诐? 讛讬讬谞讜 诪驻谞讬 砖专爪讛 诇讘注讜诇 讗讜转讛 诇驻谞讬讛诐! 讻讬 诪专讜讘 讙讗讜转讜 讜讙讗讜谞讜 诇讗 讛讬讜 讞砖讜讘讬谉 讛砖专讬诐 讘注讬谞讬讜 讻讘谞讬 讗讚诐 讗诇讗 讻讘讛诪讜转 讛砖讚讛 讜讞讬讬转讜 讬注专, 讜讚讻讜讜转讗 讗讬转诪专 讘讙诪专讗 (谞讬讚讛 讬讝.) 讚讗诪专 诇讜 砖诪讜讗诇 诇专讘 讬讛讜讚讛 讻讙讜谉 讘讬转 驻诇讜谞讬 砖诪砖诪砖讬诐 诪讟讜转讬讛谉 诇驻谞讬 注讘讚讬讛诐 讜砖驻讞讜转讬讛诐, 讜讗谞讛讜 诪讗讬 讚专讜砖 (讘专讗砖讬转 讻讘, 讛) '砖职讈讘讜旨 诇指讻侄诐 驻止旨讛 注执诐 讛址讞植诪讜止专' 注诐 讛讚讜诪讛 诇讞诪讜专 注讚 讻讗谉 注讬讬谉 砖诐, 讜讘讝讛 诪讜讘谉 讛讟注诐 砖讗诪专讜 诇讜 砖转讘讗 注专讜诪讛, 讻讬 讛讘讬谞讜 砖专爪讜谞讜 诇讘注讜诇 讗讜转讛 讘驻谞讬讛诐 诪驻谞讬 砖讞讜砖讘 讗讜转诐 讻讘讛诪讜转 讜讻诪讜 砖讻转讘 讛专讘 讝"诇, 注诇 讻谉 讗诪专讜 讗谞讞谞讜 谞注砖讛 讗讜转讜 讻讘讛诪讛 诪诪砖 讜讬讗诪专讜 讘诇讘讚 砖转讘讗 注专讜诪讛, 讜讗讝 讙诐 讛讜讗 讬讘注讜诇 讗讜转讛 注专讜诐 诇驻谞讬讛诐, 讜谞诪爪讗 谞注砖讛 讛讜讗 讜讛讬讗 讘讛诪讜转 诪诪砖 讻讬 讝讛 讛讜讗 讚专讻谉 砖诇 讛谞讝拽拽讬谉 讝讛 讘讝讛 注专讜诪讬诐 讘驻谞讬 讘谞讬 讗讚诐 讜谞诪爪讗 注砖讛 讗转 注爪诪讜 讜讗转 讗砖转讜 讘讛诪讜转 讜讛诐 砖专讜讗讬谉 讗讜转诐 讞砖讜讘讬谉 讘谞讬 讗讚诐.


'诪职诪讜旨讻指谉' 讻旨职诇讜旨诐 讛值讻执讬谞讜旨 砖讈只诇职讞指谉 诇职驻指谞侄讬讱指 砖讈侄诇 诇侄讞侄诐 讛址驻旨指谞执讬诐. 谞专讗讛 诇讬 讘住"讚 讝讻专讜 诪诇讬爪讛 讝讜 砖讘讬注讬转 讻讬 讛讻谞转 诇讞诐 讘讛讬讻诇 讛讬讗 讘讬讜诐 讛砖讘转 砖讛讜讗 砖讘讬注讬 讚住诇讜拽讜 讜住讬讚讜专讜 讛讜讗 讘讜 讘讬讜诐.


讗指诪址专 专址讘 谞址讞植诪指谉: 诪指专职讚旨殖讻址讬 诪只讻职转旨指专 讘旨职谞执讬诪讜旨住讜止 讛指讬指讛. 驻讬专砖 专砖"讬: 砖诪讜转 谞讗讬诐. 讜谞专讗讛 诇讬 讛讻讜谞讛 讚专讘 谞讞诪谉 讛讙诐 讚诪讜讚讛 讚讗转讬 诪讘谞讬诪讬谉 讜讗转讬 诪讬讛讜讚讛 诪爪讚 讛讗诐 诪讻诇 诪拽讜诐 住讘专 诪专 讚砖诪讜转 讬讛讜讚讬 讜讬诪讬谞讬 砖谞讝讻专讜 讘讜 讻讗谉 诇讗 拽讗讬 讗讬讛讜讚讛 讜讘谞讬诪讬谉 讗诇讗 讛诐 砖诐 讛讻讘讜讚 砖诇讜, 讜讛讬讬谞讜 砖诐 讬讛讜讚讬 专讜爪讛 诇讜诪专 砖讛讬讛 讬讛讜讚讬 砖诇诐 讜讙诪讜专 讻讬 诪住专 注爪诪讜 讘注讘讜专 讛讬讛讚讜转 讜砖诐 讬诪讬谞讬 专讜爪讛 诇讜诪专 诪讬讜诪谉 砖讘讗讞讬讜 讜讻诪讜 砖讚专砖讜 专讝"诇 (住讜讟讛 诇讚:) 注诇 砖诐 讗讞讬诪谉.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诪专 专"讻 诪讻讗谉 砖讛讛讚讬讜讟 讻讜'. 注讬' 讬专讜砖诇' 驻专拽 讚 讚住谞讛讚专讬谉 讛"讝:


砖诐 讗诪专 专讘讗 讗诇诪诇讗. 注"诇 讻讗 注"讗 转讚"讛 讗诇诪诇讗:


专砖"讬 讚"讛 谞注专讬 诇讗 讙专住讬'. 注讬' 讚讘专 谞讞诪讚 讘住驻专 诪拽讜诐 砖诪讜讗诇:





驻转讞 注讬谞讬诐

 讝讬诇 诇讙讘讬 注诪讜谉 讜诪讜讗讘 讜讻讜' 讜讟注诪讗 讗诪专讜 诇讬讛 讜讻讜'. 注诪"砖 讗谞讬 讘注谞讬讬 讘住驻专讬 讛拽讟谉 专讗砖 讚讜讚 讚祝 诇"讚 注"讗 讘住"讚 注"砖:


讗讬 诇讬讞讜住讬讛 诇讬讞讬讬住讬讛 讜诇讬讝讬诇 注讚 讘谞讬诪讬谉. 驻讬专讜砖 讚拽讬砖 讛讬讛 讗讘讬 砖讗讜诇 讜讚讬诇讙 讛讻转讜讘 讛专讘讛 诪砖诪注讬 注讚 拽讬砖 讻诪驻讜专砖 讘转专讙讜诐 砖谞讬 注诇 驻住讜拽 讝讛 讻诇 讛讬讞住 注"砖:


讘谉 砖诪注讬 讘谉 砖砖诪注 讗诇 转驻诇转讜 讘谉 拽讬砖 砖讛拽讬砖 注诇 砖注专讬 专讞诪讬诐 讜谞驻转讞讜 诇讜. 讗驻砖专 诇驻专砖 讘诪"砖 驻"讙 讚转注谞讬讜转 砖诪讜讗诇 讙讝专 转注谞讬转讗 讜讘讗讜 讙砖诪讬诐 讘诇讬诇讛 砖诇诪讞专 讬讛讬讛 讛转注谞讬转 讜讗诪专 讚讝讛 讚讜诪讛 诇转谞讜 诇讜 讜讗诇 讬专讗讛 驻谞讬(讜). 讜驻注诐 讗讞专转 讘讗讜 讙砖诪讬诐 讘诇讬诇讛 砖讗讞专 讛转注谞讬转 讜讗诪专 讚讜诪讛 诇诪讬 砖讗讜诪专 讛谞讬讞讜 诇讜 注讚 砖讬转诪拽诪拽 讜讝"砖 讘谉 砖砖诪注 讗诇 转驻诇转讜 砖诇讗 讛讬讛 讘住讜讙 转谞讜 诇讜 讜讗诇 讬专讗讛 驻谞讬. 讜讻讚讬 讚诇讗 转讬诪讗 讛住讜讙 讗讞专 讛谞讬讞讜 诇讜 注讚 砖讬转诪拽诪拽 诇讝"讗 讛拽讬砖 注诇 砖注专讬 专讞诪讬诐 讜谞驻转讞 诇讜 转讻祝 砖讛拽讬砖 .





砖注专讬 转讜专转 讘讘诇

(讬讘 讘 转讜住驻讜转) 讚"讛 诪诪讜讻谉 讬砖 诪讚专砖 讜讻讜'.鈥斪�"讛 讘转专讙讜诐 砖谞讬 砖诐.

